
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS REZULTATYVIAI DIRBANČIŲ MOKYTOJŲ SKATINIMO TVARKOS APRAŠO PATVIRTINIMO

2025 m.                         d. Nr. T-
Radviliškis

Vadovaudamasis Lietuvos Respublikos vietos savivaldos įstatymo 15 straipsnio 4 dalimi, 2025–2027 m. strateginio veiklos plano 2 programos  1 uždavinio 22 priemone „Skatinti rezultatyviai dirbančių mokytojų profesinę bei kūrybinę iniciatyvą“, patvirtinta Radviliškio rajono savivaldybės tarybos 2025 m. vasario 13 d. sprendimu Nr. T-556 „Dėl Radviliškio rajono savivaldybės 2025–2027 metų strateginio veiklos plano patvirtinimo“, Radviliškio rajono savivaldybės taryba nusprendžia:
Patvirtinti Radviliškio rajono savivaldybės rezultatyviai dirbančių mokytojų skatinimo  tvarkos aprašą (pridedama).



Savivaldybės meras                                                                     



























PATVIRTINTA
Radviliškio rajono savivaldybės tarybos                      
2025 m. rugpjūčio     d.
sprendimu Nr. T- 



 SKYRIUS

.	Radviliškio rajono savivaldybės rezultatyviai dirbančių mokytojų skatinimo tvarkos aprašas (toliau – Aprašas) reglamentuoja mokytojų skatinimo tvarką, kriterijus ir procedūras, siekiant įvertinti ir pripažinti pedagogų profesinės veiklos pasiekimus.
.	Aprašo tikslas – nuosekliai įvertinti rezultatyviai dirbančių mokytojų profesinės veiklos pasiekimus, rezultatus ir skatinti jų profesinę bei kūrybinę iniciatyvą.
.	Skatinami Radviliškio rajono savivaldybės mokytojai, dirbantys pagal formaliojo ir neformaliojo (formalųjį švietimą papildantis ugdymas) švietimo programas bei pagalbos mokiniui specialistai, kurie per pastaruosius mokslo metus pasiekė reikšmingų nuopelnų profesinėje veikloje, mokinių pasiekimų, švietimo srities tobulinimo ir visuomenės demokratinės kultūros bei bendražmogiškųjų vertybių ugdymo srityse.
.	Mokytojų skatinimas apima keturias ugdymo pakopas: ikimokyklinis ir priešmokyklinis, pradinis ir pagrindinis (1–10 kl.), vidurinis (11–12 kl.) bei neformalus ugdymas. 
.	Kiekvienoje kategorijoje mokytojai, pagal Aprašo kriterijus surinkę daugiausiai balų, apdovanojami piniginėmis premijomis, atminimo dovanomis ir kt.
.	Lėšos, skirtos mokytojų skatinimui pagal šį tvarkos aprašą, skiriamos iš Radviliškio rajono savivaldybės biudžeto. 
.	Mokytojai apdovanojami piniginėmis premijomis (toliau – Premija) vieną kartą per metus. Tam pačiam asmeniui Premija gali būti skiriama ne dažniau kaip vieną kartą per du metus.

 SKYRIUS
REZULTATYVIAI DIRBANČIŲ MOKYTOJŲ SKATINIMO
ATRANKOS DARBO GRUPĖS VEIKLOS ORGANIZAVIMAS

.	Rezultatyviai dirbančių mokytojų skatinimo atrankai vykdyti Savivaldybės meras tvirtina 5 narių darbo grupę (toliau – Darbo grupė). Darbo grupė sudaroma iš Savivaldybės vicemero, kuruojančio švietimo sritį, Savivaldybės administracijos Švietimo ir sporto skyriaus  2 atstovų, Radviliškio rajono savivaldybės švietimo ir sporto paslaugų centro Suaugusiųjų ir jaunimo neformaliojo ugdymo skyriaus 2 atstovų.
.	Darbo grupė savo veikloje vadovaujasi mero potvarkiu patvirtintu Darbo grupės reglamentu.
.	Informaciją apie rezultatyviai dirbančius mokytojus, jų pasiekimus pagal šiame Apraše numatytus kriterijus Radviliškio rajono savivaldybės Švietimo ir sporto paslaugų centro Suaugusiųjų ir jaunimo neformaliojo ugdymo skyrius teikia svarstyti Darbo grupei ne vėliau kaip iki einamųjų metų rugsėjo 7 d., už praėjusius (paskutinius) mokslo metus.
. Kiekvienoje pakopoje mokytojai, pagal Aprašo kriterijus surinkę daugiausiai balų, apdovanojami vienodo dydžio Premijomis. Premijos dydis – 1250 EUR. Per metus skiriamos 4 Premijos.
. Darbo grupė, apsvarsčiusi pateiktą informaciją, protokoliniu sprendimu dėl skatintinų asmenų teikia siūlymą merui tvirtinti skatinamų asmenų vardinį sąrašą. Darbo grupės siūlymai  įforminami protokolu. Darbo grupė, organizuodama savo darbą, negali viršyti kalendoriniams metams skirtų Savivaldybės biudžeto lėšų, numatytų rezultatyviai dirbančių mokytojų skatinimui. Premijos skiriamos mero potvarkiu.
. Sprendimai dėl skatinimo priimami ne vėliau kaip iki einamųjų metų rugsėjo 20 d.

 SKYRIUS


.	Rezultatyviai dirbančius mokytojus atrenka Darbo grupė, atsižvelgdama į vertinimo kriterijus (1 priedas).
.	Skatinimo tikslai:
. siekti teigiamos profesinės motyvacijos bei iniciatyvos;
. įvertinti rezultatyvią pedagogų veiklą bei jų pasiekimus.
.	Skatinimas grindžiamas einamųjų mokslo metų darbo veiklos rezultatų kriterijais, kuriuos fiksuoja Radviliškio rajono savivaldybės švietimo ir sporto paslaugų centro Suaugusiųjų ir jaunimo neformaliojo ugdymo skyrius.
.	Mokytojai, dalyvavę Tvarkos apraše nurodytose veiklose už Savivaldybės ribų, pateikia Radviliškio r. sav. švietimo ir sporto paslaugų centro Suaugusiųjų ir jaunimo neformaliojo ugdymo skyriui patvirtinančius dokumentus iki einamųjų metų rugsėjo 1 dienos.
.	Mokytojas, kuriam paskirta Premija, Savivaldybės administracijai pateikia prašymą pervesti premiją į jo nurodytą atsiskaitomąją sąskaitą.

 SKYRIUS


.	Šis Aprašas  įsigalioja nuo jo patvirtinimo dienos Savivaldybės taryboje.
.	Aprašas gali būti keičiamas ir tobulinamas Savivaldybės tarybos sprendimu, atsižvelgiant į švietimo sistemos pokyčius ir metodinės veiklos aktualijas. 
.	Aprašo įgyvendinimo priežiūrą vykdo Savivaldybės administracijos Švietimo ir sporto skyrius. 
.	Visi su šio Aprašo taikymu kilę ginčai sprendžiami derybų būdu, o nesutarus – Lietuvos Respublikos įstatymų nustatyta tvarka.





















Radviliškio rajono savivaldybės 
rezultatyviai dirbančių mokytojų 
skatinimo tvarkos aprašo
 priedas





Eil. Nr.	Vertinimo kriterijus	Vertinant atitiktį vertinimo kriterijui	galimi skirti balai
1.	Tarptautinių* olimpiadų, konkursų ir sporto varžybų** 	I–III vietų laimėtojų skaičius	I vietos laimėtojas – 6 balai
		II vietos laimėtojas – 5 balai
		III vietos laimėtojas – 4 balai
2.	Šalies* olimpiadų, konkursų ir sporto varžybų** I–III vietų laimėtojų skaičius	I vietos laimėtojas – 5 balai
		II vietos laimėtojas – 4 balai
		III vietos laimėtojas – 3 balai
3. 	Regiono* olimpiadų, konkursų ir sporto varžybų** I–III vietų laimėtojų skaičius	I vietos laimėtojas – 4 balai
		II vietos laimėtojas – 3 balai
		III vietos laimėtojas – 2 balai
4.	Šalies savivaldybės etapo ir mažųjų olimpiadų (5–8 kl.) konkursų ir sporto varžybų I–III vietų laimėtojų skaičius	I  vietos laimėtojas – 3 balai
		II vietos laimėtojas – 2 balai
		III vietos laimėtojas – 1 balas
		Už vieno vaiko dalyvavimą olimpiadoje ar konkurse – 0,5 balo
5.	Užduočių, skirtų šalies, regiono* ir savivaldybės dalykinėms olimpiadoms ir konkursams, Valstybiniams brandos egzaminams (toliau –VBE) rengimas	Užduočių rengimas vienai olimpiadai  ar  konkursui – 5 balai	
6. 	Darbas komisijų darbe, vertinant šalies, regiono* ir savivaldybės, olimpiadų ir konkursų, VBE dalyvių darbus	Darbas komisijos darbe vertinant vieną olimpiadą ar konkursą – 5 balai
	7.	Savivaldybės mokomojo dalyko mokytojų metodinio būrelio pirmininko inicijuoti renginiai (pasitarimai, gerosios patirties renginiai ir kt.) per mokslo metus	Gerosios patirties renginys – 2 balai
		Vienas pasitarimas – 1 balas
		Atviros pamokos inicijavimas – 1 balas
		Mažųjų olimpiadų ir konkursų inicijavimas – 1 balas
8.	Tarptautinių, šalies, rajoninių,* konkursų, viktorinų, projektų, konferencijų, sporto varžybų ir kitų renginių inicijavimas ir organizavimas	Inicijuotas ir organizuotas tarptautinis renginys – 4 balai
		Organizuotas šalies renginys – 3 balai	
		Organizuotas rajoninis renginys – 2 balai
	9.	Pedagogų kvalifikacijos tobulinimo programų rengimas 	Ne mažiau 40 ak. val. Programos parengimas – 4 balai
		Mažiau nei 40 ak. val. Programos parengimas – 3 balai
		Ne mažiau kaip 6 ak. val. Programos parengimas – 2 balai
		Prisidėjimas rengiant Programą – 1 balas
10.	Profesinės patirties ir žinių dalijimasis su kolegomis	Atviros pamokos šalies, regiono* vedimas – 5 balai
		Seminaro vedimas šalies, regiono* ar rajono pedagogams – 4 balai
		Metodinės medžiagos parengimas ir viešinimas*** – 3 balai
		Pranešimo šalies, regiono* skaitymas – 2 balai
		Parodų šalies, regiono* rengimas – 2 balai
		Kita gerosios patirties dalijimosi veikla – 1 balas
11.	Dalyvavimas vertinant projektus bei programas (savivaldybės inicijuojamus ir finansuojamus, inicijuotus kitų institucijų)	Dalyvavimas vienos vertinimo komisijos darbe 
– 3 balai
12.	Kitos (pilietinė, socialinė iniciatyvos, savanorystė ir kt.) reikšmingos veiklos savivaldybėje	Viena veikla – 1 balas
13.		Parengtų mokinių valstybiniam brandos egzaminui rezultatai		Už kiekvieną mokinį, gavusį 100 balų – 5 balai	


*Pateikti patvirtinantį dokumentą.
**Vertinant sporto komandos atitiktį vertinimo kriterijams, balai skiriami už komandą kaip vienetą.
***Viešinamas Radviliškio r. sav. švietimo ir sporto paslaugų centro Suaugusiųjų ir jaunimo neformaliojo ugdymo skyriaus Edukaciniame banke https://sjnus.radviliskiopc.lt/pedagogu-profesinis-tobulejimas/edukacinis-patirties-bankas/ 














RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„RADVILIŠKIO RAJONO SAVIVALDYBĖS REZULTATYVIAI DIRBANČIŲ MOKYTOJŲ SKATINIMO IR MATERIALINĖS PARAMOS TEIKIMO 
TVARKOS APRAŠO PATVIRTINIMO“
AIŠKINAMASIS RAŠTAS

2025 m. rugpjūčio 1 d.
Radviliškis

. Projekto rengimą paskatinusios priežastys, parengto projekto tikslai ir uždaviniai.
Parengto sprendimo projekto tikslas – nuosekliai įvertinti rezultatyviai dirbančių mokytojų profesinės veiklos pasiekimus, rezultatus ir skatinti jų profesinę bei kūrybinę iniciatyvą.
. Projekto iniciatoriai (institucija, asmenys ar piliečių atstovai) ir rengėjai.
Radviliškio rajono savivaldybės administracijos Švietimo ir sporto skyrius.
. Kaip šiuo metu yra reguliuojami sprendimo projekte aptarti teisiniai santykiai.
Šiuo metu tokio teisės akto nėra, pedagogų darbo užmokestis nustatytas pagal mokyklos darbo apmokėjimo sistemą.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
2025–2027 m. strateginio veiklos plano 2 programos 1 uždavinio 22 priemonė „Skatinti rezultatyviai dirbančių mokytojų profesinę bei kūrybinę iniciatyvą“ patvirtinta Radviliškio rajono savivaldybės tarybos 2025 m. vasario 13 d. sprendimu Nr. T-556 „Dėl Radviliškio rajono savivaldybės 2025–2027 metų strateginio veiklos plano patvirtinimo“ (stebėsenos rodiklis – rezultatyviai dirbančių mokytojų skaičius, stebėsenos rodiklio kodas – R-02-01-01-22-7).
Siekiant įgyvendinant šią priemonę, Radviliškio rajono savivaldybės mero 2024 m. lapkričio 28 d. potvarkiu Nr. M-619 (2.5 E) „Dėl darbo grupės sudarymo Savivaldybės rezultatyviai dirbančių mokytojų skatinimo tvarkos aprašui parengti“ sudaryta darbo grupė, kuri parengė Savivaldybės rezultatyviai dirbančių mokytojų skatinimo tvarkos aprašą, kurio tikslas – rezultatyviai dirbančių mokytojų skatinimas.
Bus skatinami rezultatyviai dirbantys Radviliškio rajono savivaldybės mokytojai, dirbantys pagal formaliojo ir neformaliojo (formalųjį švietimą papildantis ugdymas) švietimo programas bei pagalbos mokiniui specialistai, kurie per pastaruosius mokslo metus pasiekė reikšmingų nuopelnų profesinėje veikloje, mokinių pasiekimų, švietimo srities tobulinimo ir visuomenės demokratinės kultūros bei bendražmogiškųjų vertybių ugdymo srityse.
Mokytojų skatinimas apima keturias ugdymo pakopas: ikimokyklinis ir priešmokyklinis, pradinis ir pagrindinis (1–10 kl.), vidurinis (11–12 kl.) bei neformalusis ugdymas. 
Kiekvienoje pakopoje mokytojai, pagal Aprašo kriterijus surinkę daugiausiai balų, apdovanojami vienodo dydžio Premijomis – 1250 EUR., per metus skiriamos 4 Premijos.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma. 
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Nereikia.
. Sprendimo projektui įgyvendinti reikalingos lėšos, finansavimo šaltiniai.
Savivaldybės biudžeto lėšos.
. Sprendimo projekto rengimo metu gauti specialistų vertinimai ir išvados. 
Sprendimo projektas suderintas su savivaldybės juristu, kalbininku, administracijos direktore, vicemerais ir meru.
. Numatomo teisinio reguliavimo poveikio vertinimo rezultatai. 
Vertinimas neatliekamas.
. Sprendimo projekto antikorupcinis vertinimas.
Atliktas antikorupcinis vertinimas.
.Kiti, iniciatoriaus nuomone, reikalingi pagrindimai ir paaiškinimai. 
Nėra. 
.Pridedami dokumentai. 
Nėra.



Švietimo ir sporto skyriaus vyriausioji specialistė                                                 Irma Lukoševičienė
